CELEX: 32018R0063
Language: sk
Date: 2017-09-26 00:00:00
Title: Delegované nariadenie Komisie (EÚ) 2018/63 z 26. septembra 2017, ktorým sa mení delegované nariadenie (EÚ) 2017/571, ktorým sa dopĺňa smernica Európskeho parlamentu a Rady 2014/65/EÚ, pokiaľ ide o regulačné technické predpisy týkajúce sa udeľovania povolenia, organizačných požiadaviek a uverejňovania transakcií pre poskytovateľov služieb vykazovania údajov (Text s významom pre EHP )

17.1.2018   
               
               
                  SK
               
               
                  Úradný vestník Európskej únie
               
               
                  L 12/2
               
            DELEGOVANÉ NARIADENIE KOMISIE (EÚ) 2018/63
      z 26. septembra 2017,
      ktorým sa mení delegované nariadenie (EÚ) 2017/571, ktorým sa dopĺňa smernica Európskeho parlamentu a Rady 2014/65/EÚ, pokiaľ ide o regulačné technické predpisy týkajúce sa udeľovania povolenia, organizačných požiadaviek a uverejňovania transakcií pre poskytovateľov služieb vykazovania údajov
      (Text s významom pre EHP)
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na smernicu Európskeho parlamentu a Rady 2014/65/EÚ z 15. mája 2014 o trhoch s finančnými nástrojmi, ktorou sa mení smernica 2002/92/ES a smernica 2011/61/EÚ (1), a najmä na jej článok 65 ods. 8 písm. c),
      keďže:
      
                  (1)
               
               
                  V delegovanom nariadení Komisie (EÚ) 2017/571 (2) sa stanovujú organizačné požiadavky pre poskytovateľov služieb vykazovania údajov vrátane poskytovateľov konsolidovaných informačných systémov (CTP) pre kapitálové nástroje. Keďže podrobné údaje týkajúce sa mechanizmov uverejňovania pre konsolidované informačné systémy pri nekapitálových nástrojoch, ako sú dlhopisy, štruktúrované finančné produkty, emisné kvóty a deriváty, úzko súvisia s ustanoveniami delegovaného nariadenia (EÚ) 2017/571, je vhodné v tom istom delegovanom nariadení stanoviť aj rozsah pôsobnosti konsolidovaných informačných systémov pre nekapitálové nástroje, a tým aj zmeniť delegované nariadenie (EÚ) 2017/571.
               
            
                  (2)
               
               
                  S cieľom zriadiť rámec, ktorý bude na prevádzku konsolidovaného informačného systému pre nekapitálové nástroje poskytovať obchodné stimuly, by sa malo CTP umožniť, aby prevádzkovali konsolidovaný informačný systém vzťahujúci sa len na jednu alebo viacero tried aktív.
               
            
                  (3)
               
               
                  CTP by mali zabezpečiť, aby požadované informácie o transakciách uverejňovali za najmenej 80 % celkového objemu a počtu transakcií, ktoré za predchádzajúcich šesť mesiacov pre každú relevantnú triedu aktív uverejnili schválené mechanizmy zverejňovania (APA) a obchodné miesta. Týmto prístupom sa zabezpečí, že CTP budú uverejňovať informácie, ktoré sú relevantné z pohľadu používateľov, pričom sa súčasne predíde vysokým nákladom vyplývajúcim zo zahrnutia všetkých informácií, ktoré uverejňujú všetky APA a všetky obchodné miesta.
               
            
                  (4)
               
               
                  Poskytovateľom konsolidovaných informačných systémov by sa mal poskytnúť dostatočný čas na to, aby dosiahli ukazovatele krytia stanovené v tomto nariadení, ak do svojho toku údajov potrebujú pridať nové obchodné miesta a APA.
               
            
                  (5)
               
               
                  Z dôvodu zaistenia konzistentnosti a hladkého fungovania finančných trhov je nevyhnutné, aby sa ustanovenia týkajúce sa CTP pre nekapitálové finančné nástroje a vnútroštátne ustanovenia, ktorými sa transponuje smernica 2014/65/EÚ, uplatňovali od toho istého dátumu. S cieľom zaistiť hladký prechod na nový režim je nevyhnutné, aby sa prvé obdobie na určenie ukazovateľov krytia, ktoré majú dosiahnuť CTP, vzťahovalo na obdobie začínajúce sa 1. januára 2019.
               
            
                  (6)
               
               
                  Toto nariadenie vychádza z návrhu regulačných technických predpisov, ktoré Európsky orgán pre cenné papiere a trhy (ESMA) predložil Komisii.
               
            
                  (7)
               
               
                  Orgán ESMA uskutočnil otvorené verejné konzultácie k návrhu regulačných technických predpisov, z ktorých toto nariadenie vychádza, a požiadal o stanovisko skupinu zainteresovaných strán v oblasti cenných papierov a trhov zriadenú na základe článku 37 nariadenia Európskeho parlamentu a Rady (EÚ) č. 1095/2010 (3),
               
            PRIJALA TOTO NARIADENIE:
      Článok 1
      Delegované nariadenie (EÚ) 2017/571 sa mení takto:
      
                  1.
               
               
                  Vkladá sa tento článok 15a:
                  „Článok 15a
                  Rozsah pôsobnosti konsolidovaných informačných systémov pre dlhopisy, štruktúrované finančné produkty, emisné kvóty a deriváty
                  1.   CTP do svojho elektronického toku údajov zahrnie údaje o jednej alebo viacerých týchto triedach aktív:
                  
                              a)
                           
                           
                              dlhopisy okrem komodít obchodovaných na burze (ETC) a dlhopisov obchodovaných na burze (ETN);
                           
                        
                              b)
                           
                           
                              druhy dlhopisov ETC a ETN;
                           
                        
                              c)
                           
                           
                              štruktúrované finančné produkty;
                           
                        
                              d)
                           
                           
                              sekuritizované deriváty;
                           
                        
                              e)
                           
                           
                              úrokové deriváty;
                           
                        
                              f)
                           
                           
                              devízové deriváty;
                           
                        
                              g)
                           
                           
                              akciové deriváty;
                           
                        
                              h)
                           
                           
                              komoditné deriváty;
                           
                        
                              i)
                           
                           
                              kreditné deriváty;
                           
                        
                              j)
                           
                           
                              rozdielové zmluvy;
                           
                        
                              k)
                           
                           
                              deriváty C10;
                           
                        
                              l)
                           
                           
                              deriváty na emisné kvóty;
                           
                        
                              m)
                           
                           
                              emisné kvóty.
                           
                        2.   CTP zahrnie do svojich elektronických tokov údajov údaje zverejnené podľa článkov 10 a 21 nariadenia (EÚ) č. 600/2014, ktoré spĺňajú oba tieto ukazovatele krytia:
                  
                              a)
                           
                           
                              počet transakcií, ktoré uverejnil CTP v triede aktív uvedenej v odseku 1, predstavuje najmenej 80 % celkového počtu transakcií v príslušnej triede aktív, ktorú v Únii uverejnili všetky APA a všetky obchodné miesta počas obdobia posudzovania uvedeného v odseku 3;
                           
                        
                              b)
                           
                           
                              objem transakcií, ktoré uverejnil CTP v triede aktív uvedenej v odseku 1, predstavuje najmenej 80 % celkového objemu transakcií v príslušnej triede aktív, ktorú v Únii uverejnili všetky APA a všetky obchodné miesta počas obdobia posudzovania uvedeného v odseku 3.
                           
                        Na účely písmena b) sa objem transakcií určuje v súlade s mierkou objemu uvedenou v tabuľke 4 prílohy II k delegovanému nariadeniu Komisie (EÚ) 2017/583 (*1).
                  3.   CTP posudzuje ukazovatele krytia uvedené v odseku 2 každých šesť mesiacov, a to na základe údajov za predchádzajúcich 6 mesiacov. Obdobie posudzovania sa začína každoročne 1. januára a 1. júla. Prvé obdobie sa vzťahuje na prvých šesť mesiacov roka 2019.
                  4.   CTP zabezpečí, aby minimálne ukazovatele krytia stanovené v odseku 2 dosiahol čo najskôr a v každom prípade najneskôr:
                  
                              a)
                           
                           
                              31. januára kalendárneho roka nasledujúceho po období, ktoré sa vzťahuje na obdobie od 1. januára do 30. júna;
                           
                        
                              b)
                           
                           
                              31. júla kalendárneho roka nasledujúceho po období, ktoré sa vzťahuje na obdobie od 1. júla do 31. decembra.
                           
                        
                     (*1)  Delegované nariadenie Komisie (EÚ) 2017/583 zo 14. júla 2016, ktorým sa dopĺňa nariadenie Európskeho parlamentu a Rady (EÚ) č. 600/2014 o trhoch s finančnými nástrojmi, pokiaľ ide o regulačné technické predpisy týkajúce sa požiadaviek na transparentnosť pre obchodné miesta a investičné spoločnosti v súvislosti s dlhopismi, štruktúrovanými finančnými produktmi, emisnými kvótami a derivátmi (Ú. v. EÚ L 87, 31.3.2017, s. 229).“"
						
               
            
                  2.
               
               
                  Článok 21 sa nahrádza takto:
                  „Článok 21
                  Nadobudnutie účinnosti a uplatňovanie
                  Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
                  Uplatňuje sa od 3. januára 2018.
                  Článok 15a ods. 4 sa však uplatňuje od 1. januára 2019 a článok 14 ods. 2, článok 15 ods. 1, 2 a 3 a 20 písm. b) sa uplatňujú od 3. septembra 2019.“
               
            Článok 2
      Nadobudnutie účinnosti a uplatňovanie
      Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
      
         Toto nariadenie je záväzné v celom rozsahu a priamo uplatniteľné vo všetkých členských štátoch.
         V Bruseli 26. septembra 2017
         
            
               Za Komisiu
            
            
               predseda
            
            Jean-Claude JUNCKER
         
      
      
         (1)  Ú. v. EÚ L 173, 12.6.2014, s. 349.
      
         (2)  Delegované nariadenie Komisie (EÚ) 2017/571 z 2. júna 2016, ktorým sa dopĺňa smernica Európskeho parlamentu a Rady 2014/65/EÚ, pokiaľ ide o regulačné technické predpisy týkajúce sa udeľovania povolenia, organizačných požiadaviek a uverejňovania transakcií pre poskytovateľov služieb vykazovania údajov (Ú. v. EÚ L 87, 31.3.2017, s. 126).
      
         (3)  Nariadenie Európskeho parlamentu a Rady (EÚ) č. 1095/2010 z 24. novembra 2010, ktorým sa zriaďuje Európsky orgán dohľadu (Európsky orgán pre cenné papiere a trhy) a ktorým sa mení a dopĺňa rozhodnutie č. 716/2009/ES a zrušuje rozhodnutie Komisie 2009/77/ES (Ú. v. EÚ L 331, 15.12.2010, s. 84).